CELEX: 62017CA0414
Language: el
Date: 2018-12-19 00:00:00
Title: Υπόθεση C-414/17: Απόφαση του Δικαστηρίου (τέταρτο τμήμα) της 19ης Δεκεμβρίου 2018 [αίτηση του Nejvyšší správní soud (Δημοκρατία της Τσεχίας) για την έκδοση προδικαστικής αποφάσεως] — AREX CZ a.s. κατά Odvolací finanční ředitelství (Προδικαστική παραπομπή — Κοινό σύστημα φόρου προστιθέμενης αξίας — Οδηγία 2006/112/ΕΚ — Άρθρο 2, παράγραφος 1, στοιχείο β', σημεία i και iii — Άρθρο 3, παράγραφος 1 — Ενδοκοινοτικές αποκτήσεις αγαθών που υπόκεινται σε ειδικούς φόρους κατανάλωσης — Άρθρο 138, παράγραφος 1 και παράγραφος 2, στοιχείο β' — Ενδοκοινοτικές παραδόσεις — Αλυσιδωτές συναλλαγές με ενιαία μεταφορά — Καταλογισμός της μεταφοράς — Μεταφορά υπό καθεστώς αναστολής της καταβολής των ειδικών φόρων κατανάλωσης — Επιρροή επί του χαρακτηρισμού ενδοκοινοτικής απόκτησης)

18.2.2019   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 65/11
            
         
      Απόφαση του Δικαστηρίου (τέταρτο τμήμα) της 19ης Δεκεμβρίου 2018 [αίτηση του Nejvyšší správní soud (Δημοκρατία της Τσεχίας) για την έκδοση προδικαστικής αποφάσεως] — AREX CZ a.s. κατά Odvolací finanční ředitelství
      (Υπόθεση C-414/17) (1)
      
      ((Προδικαστική παραπομπή - Κοινό σύστημα φόρου προστιθέμενης αξίας - Οδηγία 2006/112/ΕΚ - Άρθρο 2, παράγραφος 1, στοιχείο β', σημεία i και iii - Άρθρο 3, παράγραφος 1 - Ενδοκοινοτικές αποκτήσεις αγαθών που υπόκεινται σε ειδικούς φόρους κατανάλωσης - Άρθρο 138, παράγραφος 1 και παράγραφος 2, στοιχείο β' - Ενδοκοινοτικές παραδόσεις - Αλυσιδωτές συναλλαγές με ενιαία μεταφορά - Καταλογισμός της μεταφοράς - Μεταφορά υπό καθεστώς αναστολής της καταβολής των ειδικών φόρων κατανάλωσης - Επιρροή επί του χαρακτηρισμού ενδοκοινοτικής απόκτησης))
      (2019/C 65/13)
      Γλώσσα διαδικασίας: η τσεχική
      
         Αιτούν δικαστήριο
      
      Nejvyšší správní soud (Δημοκρατία της Τσεχίας)
      
         Διάδικοι στην υπόθεση της κύριας δίκης
      
      AREX CZ a.s.
      
         κατά
      
      Odvolací finanční ředitelství
      
         Διατακτικό
      
      
                  1)
               
               
                  Το άρθρο 2, παράγραφος 1, στοιχείο β', σημείο iii, της οδηγίας 2006/112/ΕΚ του Συμβουλίου, της 28ης Νοεμβρίου 2006, σχετικά με το κοινό σύστημα φόρου προστιθέμενης αξίας, έχει την έννοια ότι εφαρμόζεται σε ενδοκοινοτικές αποκτήσεις προϊόντων υποκείμενων σε ειδικούς φόρους κατανάλωσης απαιτητούς στο έδαφος του κράτους μέλους προορισμού, οι οποίες πραγματοποιούνται από υποκείμενο στον φόρο, οι λοιπές αποκτήσεις του οποίου δεν υπόκεινται σε φόρο προστιθέμενης αξίας με βάση το άρθρο 3, παράγραφος 1, της οδηγίας αυτής.
               
            
                  2)
               
               
                  Το άρθρο 2, παράγραφος 1, στοιχείο β', σημείο iii, της οδηγίας 2006/112 έχει την έννοια ότι, όταν πρόκειται για αλυσιδωτές διαδοχικές συναλλαγές οι οποίες συνεπάγονται μία μόνον ενδοκοινοτική μεταφορά προϊόντων υποκείμενων σε ειδικούς φόρους κατανάλωσης υπό καθεστώς αναστολής της καταβολής των ειδικών φόρων κατανάλωσης, η απόκτηση που πραγματοποιείται από τον επιχειρηματία που είναι υπόχρεος για την καταβολή των ειδικών φόρων κατανάλωσης στο κράτος μέλος προορισμού της αποστολής ή της μεταφοράς των προϊόντων αυτών δεν μπορεί να χαρακτηρισθεί ως ενδοκοινοτική απόκτηση υποκείμενη στον φόρο προστιθέμενης αξίας δυνάμει της ως άνω διατάξεως, όταν η μεταφορά αυτή δεν μπορεί να καταλογιστεί στην εν λόγω απόκτηση.
               
            
                  3)
               
               
                  Το άρθρο 2, παράγραφος 1, στοιχείο β', σημείο i, της οδηγίας 2006/112 έχει την έννοια ότι, όταν πρόκειται για αλυσίδα διαδοχικών αποκτήσεων οι οποίες αφορούν τα ίδια προϊόντα που υπόκεινται σε ειδικούς φόρους κατανάλωσης και οι οποίες συνεπάγονται μία μόνον ενδοκοινοτική μεταφορά των ως άνω προϊόντων υπό το καθεστώς αναστολής της καταβολής των ειδικών φόρων κατανάλωσης, το γεγονός ότι τα εν λόγω προϊόντα μεταφέρονται υπό το καθεστώς αυτό δεν είναι καθοριστικό προκειμένου να διαπιστωθεί σε ποια απόκτηση πρέπει να καταλογιστεί η μεταφορά για την υπαγωγή στον φόρο προστιθέμενης αξίας δυνάμει της διατάξεως αυτής.
               
            
         (1)  ΕΕ C 300 της 11.9.2017.